Eldõlt a szavazás - Meg van a megye hét csodája!
Több mint három hónap után véget ért egy nagy vetélkedõ, így leleplezhetjük, hogy a Kisalföld olvasói szûkebb pátriánkból, mely re mekbe szabott építményeket tartották méltónak a „Megye hét csodája" kitüntetõ címre.
A Vasárnapi Kisalföld kezdeményezésére, a Kisalföld és Kisalföld Online támogatásával szervezett játékos vetélkedõ óriási népszerûségnek örvendett olvasóink körében.
Összességében közel tízezer szavazatot kaptunk levélben, e-mailben és a Kisalföld Online-on – ezen voksok alapján hirdetjük ki a hét gyõztest. A fertõrákosi Mithras-szentély, a gönyûi Postakocsi fogadó, a lébényi templom, a mosonszentmiklósi templomegyüttes, a pannonhalmi apátság, a soproni Tûztorony és a sopronbánfalvai Mária Magdaléna-templom kapta a legtöbb szavazatot, de a további építmények egykori vagy mai alkotóinak sincs szégyenkeznivalójuk, a többi tizenöt épület is szép számmal kapott olvasói voksokat.
Ötven ajánlásból huszonegy plusz egy
Csak emlékeztetõül írjuk, hogy a játék elsõ fordulójában szintén az olvasók játszották a fõszerepet, õk jelölhettek számukra esztétikus, emberkéz alkotta épületeket. Augusztus 20-ig kereken ötven ajánlást kaptunk, mely listát a megye neves építészeibõl és mûemlékvédõibõl álló szakmai zsûrink – a Magyar Tudományos Akadémia doktora, Winkler Gábor, a Kulturális Örökségvédelmi Hivatal Soproni Irodájának vezetõje, Figler András, a gyõri Széchenyi-egyetem épülettervezési tanszékének adjunktusa, Géczy Nóra és a gyõri Térjel-kiállítások szervezõje, Tárkányi Sándor – szûkített le huszonegy plusz egyre.
 Ahogy Géczy Nóra, a Széchenyi-egyetem adjunktusa korábban már említette, a „Megye hét csodája" elsõsorban valóban a kisebb közösségeket érintette meg, s kovácsolta össze sok-sok szavazattal. A hét megválasztott épület közül a mosonszentmiklósi templomegyüttes és a sopronbánfalvai Mária Magdolna-templom tán a legkevésbé ismert, de kétség nem férhet helyükhöz a legjobbak között. Elõbbi nem csupán napórájával és magasságával, hanem történelmi múltjával is büszkélkedhet – Széchenyi István és Ferenc József is járt a templom ódon falai között –, míg a Mária Magdolna-templomhoz a mai napig népszerû zarándokút vezet.
Örömkönnyek a jó hír hallatán
„Az utóbbi napokban egyre többen kérdezték tõlem a falubeliek, hogyan áll templomunk a hét csoda játékban, mire a Kisalföld Online-on végig nyomon követhetõ szavazatállás alapján egyre többször tudtam kedvezõ választ adni. Volt olyan idõs bácsi, aki a templom közelében élte le az életét, s örömkönnyek csillogtak a szemében a jó hír hallatán" – mondta Fülöp Viktorné mosonszentmiklósi képviselõ az eredményhirdetést követõen.
 „Már a kezdet kezdetén követtem a Vasárnapi Kisalföldben a megye hét csodája játékot, s álmomban sem hittem volna, hogy ennyi gyönyörû épület között a mi kis kápolnánknak esélye lehet. Roppantul örülök, hogy hatalmas meglepetésre sikerült bekerülnünk a legjobbak közé, s köszönöm azoknak a Sopron környéki embereknek, akik szavazatukkal segítették a Mária Magdolna-templomot" – hallottuk Németh Attilától, a templom plébánosától.

A nagy vesztesek
Végezetül ejtsünk szót néhány szót a nagy vesztesekrõl: a „Magyar Versailles", a fertõdi Esterházy-kastély nyúlfarknyival maradt le a hét csoda címrõl, mint ahogy a mosonmagyaróvári vár és a hédervári kastély is végig tûzközelben volt, de csoda nem lett. A gyõri épületek pedig feltûnõen gyengén szerepeltek a vetélkedõn, leszámítva a karmelita templomot és a Klastromot, egyetlen megyeszékhelyi épület esetében sem merült fel komolyan, hogy a hét csoda közé kerülhet. A csütörtöki ünnepélyes átadógáláról, ahová az épületek fenntartóit és a lelkes lokálpatriótákat várjuk, a Vasárnapi Kisalföld következõ számában olvashatnak.

Élénk médiaérdeklõdés játékunk iránt
„A megye hét csodája" vetélkedõ népszerûségét nem csupán a közel 10 ezer szavazat, hanem olyan országos médiumok, mint az MTI, az RTL Klub vagy a Danubius Rádió élénk érdeklõdése is jelzi. Arról nem beszélve, hogy testvérlapunk, a Délmagyarország – ha nem is teljesen azonos formában, mint a Kisalföld – már szintén keresi a megye hét csodáját. Sok sikert kívánunk nekik Csongrádban!

                                 A megye hét csodája
                            Fertõrákosi Mithras-szentély
                             Gönyûi Postakocsi fogadó
                                    Lébényi templom
                     Mosonszentmiklósi templomegyüttes
                                 Pannonhalmi apátság
                                     Soproni tûztorony
                  Sopronbánfalvai Mária Magdaléna-templom
Szeghalmi Balázs